kardosdrur/scandi-wiki huggingface dataset:
Ahlgrens biler

Ahlgrens biler () er et varemærke for skumslik som ejes af Malaco. Slikbilerne er hvide, grønne og rosa og sælges i Sverige, Norge og Danmark. De blev lanceret i Sverige i 1953 og skal været inspireret af en bil fra Bugatti.

I 2003 blev varemærket udvidet med Ahlgrens lakridsdæk som «originaltilbehør» til Ahlgrens biler. Dækkene havde verdenspremiere på «Stockholms bilsalong» i april 2003. Senere blev Ahlgrens biler syrlige skilte lanceret.

Slik
BLUS

BLUS er en forening, hvis formål er at skabe et fagligt, socialt og kulturelt forum for homoseksuelle, biseksuelle, transkønnede og queer (LGBTQ) studerende på videregående uddannelser, især i hovedstadsområdet. BLUS holder til i Studenterhuset ved Rundetårn i København.

Historien 

Foreningen blev oprettet i efteråret 1996, under navnet Homofæle Humanister A/S, deres formål var at samle penge til genopdagelse og beskyttelse af den kobbervingede mundspurv, og hvis ingen spurv blev opdaget, eller meldte sig selv, ville overskudet gå til forskellige sociale arrangementer, for foreningens medlemmer. 

Den første fest, der blev afholdt i natværtshuset Never Mind i København var en stor succes. 

I februar 1997 udbrød der en strid om foreningens navn, og de ændrede det til BLUS – bøsse/lesbiske universitetsstuderende. Navnet blev i marts 2008 ændret til blot at være BLUS, da foreningen udover homoseksuelle også inkluderer biseksuelle, transkønnede og queer studerende ved de videregående uddannelser.

En karakteristisk ting ved BLUS er foreningens tirsdagscaféaftener, hvor BLUS "overtager" Studenterhuset og holder caféen åben. På disse tirsdagsaftener er der skiftevis foredrag, udflugter, hygge, quiz, debatter og meget mere.

BLUS består udover bestyrelsen af forskellige udvalg, herunder et internationalt udvalg, et event-udvalg og et festudvalg, sidstnævnte et ad hoc udvalg der sammensættes for at arrangere BLUSfesterne 2 gange årligt med stor succes.

BLUS er desuden stiftende medlem af ANSO og tager 2-3 gange årligt på konferencer rundt omkring i Norden og resten af Europa.

Foreninger fra Danmark
Etableret i 1996
Vandsport

Vandsport er en form for rekreation hvor vand er en essentiel del af aktiviteten 

Vandsport kan foregå over, på eller under vandet se liste over vandsportsgrene.

Se også 

Surfing
Svømning
Vandpolo
Vandskiløb
Sejlads
Roning
Dykning
The Animation Workshop

The Animation Workshop er en dansk uddannelsesinstitution beliggende på den tidligere kaserne i Viborg. Skolens hovedfokus er animation, og den er en af Europas førende klynger på området.

Historie 
Institutionen startede i 1989 som et tilbud til folk med lyst til at eksperimentere og arbejde med animation. Med tiden er skolen vokset betydeligt, og fik i 2003 anerkendt sin karakteranimatoruddannelse til at være en SU-berettiget professionsbacheloruddannelse af Undervisningsministeriet. The Animation Workshop er en del af VIA University College.

Afgangsfilm 
 The Reward - Tales of Alethrion

Eksterne henvisninger 
 Officiel hjemmeside 

Uddannelsesinstitutioner i Viborg
Etableret i 1989
Arne (navn)

Arne er et oldnordisk drengenavn, der betyder ørn. I 2021 var der ifølge Danmarks Statistik 10.488 med dette navn i Danmark. Navnet har i mange år været faldende i popularitet, hvor kun yderst få nyfødte får navnet. Ud over i Skandinavien bruges navnet også i mindre omfang i Tyskland. Navnet forekommer i begrænset omfang også som efternavn.

Varianter af navnet omfatter Arn, Arnt, Arndt, Arnth, Arno (latinisering af Arne) samt en række sammensætninger startende med Arn som Arnfred, Arnfinn, Arnhild og Arnbjørn.

Navnedag for Arne er 4. august.

Navnet Arne blev knyttet til Socialdemokratiets kampagne omkring Folketingsvalget 2019 og efterfølgende ændringer i det danske pensionssystem. I kampagnen med mottoet "Nu er det Arnes tur" optrådte den 60-årige Arne Juhl fra Fjelstrup i Sønderjylland med ansigt og historie som eksempel på en arbejder, der kunne få nytte at et ændret pensionssystem.

Kendte personer med navnet

Fornavn 
 Arne Astrup, dansk overlæge, professor, forfatter og forsker.
 Arne Bro, dansk filminstruktør, leder af Dokumentarlinien på Filmskolen.
 Arne Bruun Rasmussen, dansk auktionsholder.
 Arne Christiansen, dansk journalist og politiker.
 Arne Domnérus, svensk jazzmusiker.
 Arne Friedrich, tysk fodboldspiller.
 Arne Hansen, dansk skuespiller.
 Arne Honoré, dansk journalist og radiovært.
 Arne Jacobsen, dansk designer og arkitekt.
 Arne Lundemann, dansk skuespiller.
 Arne Melchior, dansk politiker og tidligere minister.
 Arne Munch-Petersen, dansk politiker.
 Arne Næss, norsk filosof.
 Arne Herløv Petersen, dansk forfatter og oversætter.
 John Arne Riise, norsk fodboldspiller.
 Arne Rolighed, dansk politiker og tidligere minister.
 Arne Skovhus, dansk skuespiller og teaterdirektør.
 Arne Sørensen, dansk politiker og forfatter.
 Arne Haugen Sørensen, dansk maler og grafiker.
 Arne Treholt, norsk spion.
 Arne Ungermann, dansk tegner.
 Arne Weel, dansk instruktør.

Efternavn 
 Thomas Arne, engelsk komponist.

Navnet i fiktionen 
 Arne And er titelfiguren i en svensk tegneserie tegnet af Charlie Christensen (originaltitel: "Arne Anka").
 Smukke-Arne og Rosa er titlen på en dansk film fra 1967 instrueret af Sven Methling.
 Arne er en fiktiv forbryder i Blinkende lygter.

Andre betydninger 
 Arne er også en ældre betegnelse for et ildsted. Derfra stammer udtrykket "hjemmets arne".

Referencer

Eksterne referencer 
 Arne på Netbaby.dk 

Drengenavne
Luna 2

Luna 2 (russisk: Луна 2) var en sovjetisk rumsonde, der som det første menneskeskabte objekt ramte Månens overflade d. 13. september 1959 klokken 21:02,14 UTC, i Mare Imbrium (Regnskyllenes Hav). Da Sovjetunionen var ret hemmelighedsfuld, troede den vestlige presse at den hed Lunik 2, efter Sputnik. Lunik-navnet nævnes stadig, især i engelsksproget litteratur.

Luna 2 var en 387 kg tung rumsonde, som blev opsendt med en R-7-raket fra den sovjetiske rumhavn Bajkonur-kosmodromen den 12. september 1959, kl. 06:39:42 UTC. Rumfartøjet ramte Månen ca. 38½ time senere. Undervejs udsendte den natriumdampe for at lette visuel observation af sondens bane. En halv time efter ramte løfterakettens tredje trin også Månen.

Rumsonden havde en geigertæller, mikrometeoroidemåler, magnetometer og scintillometer, der sendte ny information til forskerne om solvinden, samt bekræftede, at Månen ikke har noget særligt magnetfelt, ligesom sonden heller ikke fandt beviser på eksisterende strålingsfelter på Månen.

Man havde planer om at fylde Luna 2 med magnesium, ligesom en gammel blitz, eller trotyl, så man kunne observere nedslaget fra Jorden. Hele missionen gik ud på at skræmme amerikanerne. Sputnik 1 havde bevist, at Sovjetunionen havde raketter, der kunne transportere kernevåben helt til USA, mens Luna 2 beviste, at de også kunne ramme. Månen er ganske vist væsentlig større end Chicago eller New York, men den ligger også længere væk. 

Imidlertid forærede Nikita Khrusjtjov under sit besøg i USA 15. september den amerikanske præsident Eisenhower en kopi af rumskibets udsmykning som gave. I dag opbevares gaven i Eisenhower Presidential Library and Museum i Abilene i Kansas. 

Meldingen om Luna 2s månelanding nåede først Vesten fra det engelske observatorium Jodrell Bank, hvorefter planetariet i Moskva bekræftede det. I samtidens aviser blev der oplyst, at den blev drevet af "et nyt brændstof og kunne styres". "Det sovjetiske hammer og segl blev eftertrykkeligt plantet på Månen, da Luna 2 med en fart af 3,2 km/s landede i nærheden af Stilhedens Hav, meldte Bergens Tidende 14. september 1959. Overskriften var "Russisk raket først på Månen!" og med mindre skrift: "Vil russerne kræve herredømmet over Månen?" Avisen meldte, at "verden i dag står overfor et ny problem, som kan få uoverskuelige følger: Kan noget land kræve overherredømme over Månen?" Det blev tilføjet, at russerne aldrig havde fremsat noget sådant krav; men "enkelte kredse frygter for, at Månen kan blive et nyt stridsspørgsmål mellem øst og vest."

Noter 

Rumsonder
Ferrero

Ferrero SpA er en italiensk producent af chokolade og andre konfektprodukter. Selskabet blev grundlagt af konditoren Pietro Ferrero i 1946 og har sit hovedkontor i Alba i Italien. Sønnen Michele Ferrero kom med i firmaet i 1949 og var med til at drive virksomheden frem.

Ferrero Rocher har over 32.000 ansatte og er fortsat i Ferrero-familiens eje.

Produkter i udvalg 
 Ferrero Rocher
 Kinderæg
 Mælkesnitte
 Nutella
Tic Tac
Duplo

Referencer

Eksterne henvisninger 

 Ferreros hjemmeside 

 
Etableret i 1946
P-pille

P-piller er et lægemiddel, der forhindrer graviditet. Indtil videre findes der kun p-piller til kvinder, selvom der længe har været forsket i hormonel prævention til mænd. Pillerne tages typisk dagligt af kvinden i de 21 dage mellem menstruationerne.

Alle p-piller indeholder ethinylestradiol (kunstigt østrogenlignende hormon) og gestagen (kunstigt progesteronlignende hormon). Begge hormoner virker med negativt feedback. Dette medfører, at der ikke udskilles store nok mængder af de overordnede kønshormoner LH og FSH, der henholdsvis stimulerer ægløsning og follikeldannelse. Desuden vil gestagen aktivere dannelse af en sej slim, der bremser sædcellernes bevægelse mod livmodermunden, samt forhindre et befrugtet æg i at sætte sig fast i livmoderens slimhinde.

P'et i p-pille står for 'Pincus' efter opfinderen Gregory Pincus

Fordele ved p-pillebrug 
Hvad angår kræft, beskytter p-piller mod kræft i æggestokkene (50 % reduktion) og kræft i livmorslimhinden ved lang tids brug. Risikoen for brystkræft er 25% forøget, men det er en meget sjælden tilstand i de aldersgrupper, hvor p-piller benyttes. Risikoen for brystkræft aftager efter afsluttet p-pillebrug og er forsvundet efter ti år.

Lægetidsskriftet The Lancet offentliggjorde i 2011 en artikel, hvor forskerne Kara Britt og Roger Short tager til orde for, at nonner sættes på p-piller for at reducere risikoen for at få kræft. Barnløse kvinder har oftere uregelmæssig menstruation, og denne uregelmæssighed menes at være årsag til den forhøjede kræftrisiko.

I de perioder af livet, hvor menstruationen oftest er uregelmæssig – i puberteten og ved menopause – forøges risikoen for at udvikle kræft i æggestokkene eller livmoderen.

Den positive effekt af p-piller menes at vedvare i tyve år.

P-piller bruges også som behandling af endometriose

Risiko for blodpropper ved 3. og 4. generations p-piller 
Sundhedsstyrelsen anbefaler, at man som udgangspunkt holder sig til 1. og 2. generations p-piller, fordi der er større risiko for blodpropper ved de nyere 3. og 4. generations p-piller. De ældre pilletyper har op til 50% mindre risiko for at fremkalde blodpropper.

Betydning for kvinders ligestilling 
Den første p-pille blev lanceret i Danmark i 1966 under navnet Anovlar. Opfindelsen af p-pillen har haft stor betydning for kvinders seksuelle ligestilling med mænd.

Religiøs modstand mod prævention 
I pave Paul 4.s skrift Humanae Vitae fra 1968 bandlyses al brug af prævention. Det siges dog, at kirken på ingen måde anser medicin, som beskytter mod fysisk sygdom, for at være ulovligt, selv om disse også virker som prævention.

Historiske registreringer 

 18. august 1960 - den amerikanske Food and Drug Administration giver tilladelse til en kombination af norethynodrel (syntetisk gestagen) og mestranol (østrogen) under navnet ”Enovid”. P-pillen er dermed født. I Danmark godkendes p-pillen først i 1965

Se også 

 Kondomer
 Prævention
 Menstruation
 Graviditet

Eksterne henvisninger 
 medicin.dk om P-piller.

Referencer 

Lægemidler tilhørende kønsorganer og urinveje
Præventionsmetoder
Æsel

Æslet (Equus africanus asinus), også kaldet tamæslet, er et tæmmet medlem af hestefamilien, der menes at nedstamme fra det nu stærkt truede afrikanske vildæsel (Equus africanus). De asiatiske vildæsler onageren (Equus hemionus) og kiangen (Equus kiang) er to andre vilde arter, der er nært beslægtede.

I antikken var æslet det dyr, man så mest ned på og anså for et slavedyr (eksempelvis i Æsops fabler og Apulejus fra Madauras roman Det gyldne æsel).

Nuværende status
I 2006 anslog man, at der globalt findes 41 millioner æsler: Flest i Kina med 11 millioner, efterfulgt af Pakistan, Ethiopien og Mexico. En opgørelse fra 2017 pegede på, at den kinesiske bestand da var faldet til 3 millioner dyr. Også bestandene i Afrika er under pres. Begge steder er årsagen stigende efterspørgsel på æselprodukter i Kina. 

I skemaet herunder ses antallet af æselracer og deres procentdel af verdenspopulationen i FAO's regionsinddeling i 2006:

Æsler i populærkultur 

 I slang er et æsel en nystartet stand-up-komiker, som skal på scenen første gang.
 Æsel er det danske navn for æslet i bl.a. Shrek og Shrek 2.
 Der er ikke nogen æsler i computerspillet Donkey Kong, selvom navnet kunne antyde det.
 Æsel er det danske navn for Eeyore fra Peter Plys.

Referencer
Birkenhead Park

Birkenhead Park er en offentlig park i centrum af Birkenhead i England, som ligger på den ene bred af floden Mersey; på den anden bred ligger byen Liverpool. Den er tegnet af Joseph Paxton og åbnede den 5. april 1847. Det er alment accepteret, at parken er den første offentlige by-park i verden. Joseph Paxton tegnede – før Birkenhead Park – Princes Park i Liverpool, men denne var ved sin opførelse et privat foretagende. Der er desuden enighed omn, at den amerikanske landsskabsarkitekt Frederick Law Olmsted indførte mange af parkens kendetegn i sin planlægning af Central Park i New York City. Han skrev om Birkenhead Parks stærke indvirkning på ham i sin bog Walks and Talks of an American Farmer in England:

Olmsted kommenterede også på perfektionen i gartnerarbejdet i parken:

Olmsted beskrev desuden Birkenhead som en "forbilledlig by", som var bygget "i overensstemmelse med den avancerede videnskab, smag og nybyggerånd, som nødvendigvis må kendetegne det nittende århundrede". Blandt de andre parker, som er influeret af Birkenhead Park, er Sefton Park i Liverpool.

Kilder

Engelsksprogede 
 Olmsted, Frederick Law, Walks and Talks of an American Farmer in England (optrykt af University of Michigan Press, 1967)

Eksterne henvisninger 
 Wirral Council: Birkenhead Park 

Parker i Storbritannien
England
M&M's

M'erne i M&M's står for Mars og Murrie. Forrest Mars Senior og Bruce Murrie. Chokolade pastillerne blev udviklet i et samarbejde mellem Mars candy company og Bruce Murrie.

M&M's er små knapper af mælkechokolade produceret af det amerikanske selskab Mars. Produktet blev lanceret i USA i 1941 efter at Forrest Mars Sr., søn af Frank C. Mars, lagde mærke til spanske soldater, som spiste små chokoladeknapper, dækket af sukker, under den spanske borgerkrig.

Referencer 

Chokolademærker
Mars Incorporated
Billedformat

Ved et billedformat forstår man en fjernsynsskærms eller et filmlærreds højde/bredde-forhold. Fjernsynsskærme eksisterer i tre forskellige formater:

 4:3 (1,33:1) format, så de er 4 enheder brede og 3 enheder høje. Dette er det gamle TV-format der nu er på vej ud.
 16:9 som politikerne har besluttet, at DR skal bruge til alle deres produktioner.
 21:9 der passer godt til formatet Cinemascope og Panavision. Med et 21:9 fjernsyn kan man se hele billeden når biograffilm sendes i fjernsynet, uden sorte bjælker oppe og nede. Philips er kommet længst med 21:9-formatet og er lige nu (oktober 2011) alene om at markedsføre fjernsyn med dette format.

Filmlærreder er ofte i widescreen- (1,66:1 eller 1,85:1) eller cinemascope-format (2,35:1). 35 mm biograffilm (og de helt nye digitale tilsvarigheder) der er filmet med for eksempel Panavision (inkl. Super Panavision) vises normalt i 2,39:1 format i biografer. Formatet 1:2,39 begyndte at blive indført i biografer fra 1953. 

Når man skal vise film i fjernsynet, er man nødt til at justere formatet. Dette kan gøres på flere måder, hvoraf panscanning og letterboxing er de almindeligst kendte metoder.

Panscanning 
Ved panscanning (også kendt som "pan & scan") viser man et udsnit af filmen, idet man forsøger at bortskære det mindst interessante i den enkelte scene. Metoden er kontroversiel og kritiseres af cineaster og instruktører.

Fem forskellige almindelig billedformater er vist herunder. Alle billeder har samme højde, men de har alle forskellige bredde.

Letterboxing 

Ved letterboxing tilføjer man en sort bjælke foroven og forneden, så seeren ser hele billedet, men i en mindre størrelse end ellers. En tv-kanal kan udsende et 16:9-signal der får 16:9- og 21:9-fjernsyn til automatisk at skifte til 16:9, så der er mindre eller ingen sorte bjælker.

Litteratur 
 Erwin Neutzsky-Wulff: Film på video (Tracking nr. 1, 1983)

Eksterne henvisninger 
 Nu kommer Tv-avisen bredere ud
 Artikel om 21:9-tv 
 Se mere dybdegående forklaring om bredde/højde forholdet

Se også 
 Showscan

Film- og videoteknologi
Fjernsynsteknologi
Hestefamilien

Hestefamilien (Equidae) er den taksonomiske familie, der omfatter heste og beslægtede dyr, det vil sige de nulevende heste, æsler og zebraer samt mange andre arter, der kun er kendt fra fossiler. Alle nulevende arter findes i slægten Equus. Hestefamilien hører til ordenen uparrettåede hovdyr sammen med tapirer og næsehorn.

Evolution

De ældst kendte fossiler af Equidae stammer fra den tidlige eocæn, for 54 millioner år siden. De blev tidligere henført til slægten Hyracotherium, men typearten for denne slægt menes nu at tilhøre en anden familie. De øvrige arter er derfor nu i andre slægter. Disse tidlige medlemmer af Equidae var rævestore dyr med tre tæer på bagbenene og fire tæer på forbenene. De var planteædrere, der levede af ret bløde planter, og de var allerede udviklet til løb. Kompleksiteten af deres hjerner antyder, at de allerede var vagtsomme og intelligente dyr. Senere udviklede arter havde færre tæer og tænder, der var bedre egnet til græs og anden hård plantekost.

Familiens medlemmer blev relativt forskelligartede under miocæn, med mange nye arter. På dette tidspunkt var de mere hestelignende med den typiske kropsbygning kendt fra nutiden. Mange af disse arter støttede med hovedparten af deres kropsvægt på deres midterste tå (tredje tå), mens de andre blev reducerede og kun knapt rørte jorden. Den eneste overlevende slægt Equus var kommet til i den tidlige pleistocæn og spredte sig hurtigt til store dele af verden.

Klassifikation

† angiver uddøde taxa.
 Familie Equidae
 Slægt †Epihippus
 Slægt †Haplohippus
 Slægt †Heptaconodon
 Slægt †Eohippus 
 Slægt †Minippus
 Slægt †Orohippus
 Slægt †Pliolophus
 Slægt †Protorohippus
 Slægt †Sifrhippus
 Slægt †Xenicohippus
 Slægt †Eurohippus
 Slægt †Propalaeotherium
 Underfamilie †Anchitheriinae
 Slægt †Anchitherium
 Slægt †Archaeohippus
 Slægt †Desmatippus
 Slægt †Hypohippus Slægt †Kalobatippus Slægt †Megahippus Slægt †Mesohippus Slægt †Miohippus Slægt †Parahippus Slægt †Sinohippus Underfamilie Equinae
 Slægt †Merychippus Slægt †Scaphohippus Slægt †Acritohippus Tribus †Hipparionini
 Slægt †Eurygnathohippus
 Slægt †Hipparion
 Slægt †Hippotherium
 Slægt †Nannippus
 Slægt †Neohipparion
 Slægt †Proboscidipparion
 Slægt †Pseudhipparion
 Tribus Equini
 Slægt †Astrohippus
 Slægt †Calippus
 Slægt †Dinohippus
 Slægt Equus (22 arter, 7 nulevende)
 Slægt †Hippidion
 Slægt †Onohippidium
 Slægt †Pliohippus
 Slægt †Protohippus
 Slægt †Heteropliohippus
 Slægt †Parapliohippus

Noter
Aberlour (whiskydestilleri)

Aberlour er et whiskydestilleri, som fremstiller whisky. 
Aberlour ligger i landsbyen af samme navn i området Speyside i Skotland.

Destilleriet blev grundlagt i 1826.

Se også

 Skotsk whisky

Ekstern henvisning

 Aberlour.com

Whisky fra Skotland
Etableret i 1826
Grindavísan

Grindavísan er et færøskt kvad der blev skrevet på dansk i 1830'erne. Forfatteren er den danske amtmand Christian Pløyen. Kvadet er skrevet som en hyldest til det færøske grindefangst (også kaldt grindedrab pga. det færøske ord grindadráp). Grindavísan blev udgivet i København i 1835. Før i tiden var det almindeligt at danse færøsk kædedans (grindadans) efter at der havde været grindedrab, for at fejre fangsten, og så kvad man Grindavísan. Dette er ikke almindeligt mere, men Grindavísan bliver lige så vel som andre danske/færøske viser og kvad sunget til færøsk kædedans rundt omkring på øerne, når danseforeningerne mødes til færøsk dans om vinteren, eller til Ólavsøka (Olaj) i Tórshavn. Grindavísan er flere gange udkommet i bog og i CD, LP mm. Visen bruges bruges i undervisningen i den færøske folkeskole. Omkvadet i visen lyder: Raske drenge grind at dræbe, det er vor lyst.

Noter 

Færøsk kultur
Grindedrab
Viser
Woody Guthrie

Woodrow Wilson 'Woody' Guthrie (14. juli 1912 i Okemah i Oklahoma – 3. oktober 1967 i New York) var en amerikansk folke- og protest-sanger og sangskriver. Særligt kendt for nummeret This Land Is Your Land. Hans guitar havde et mærkat med teksten "This machine kills fascists" ("Denne maskine dræber fascister"). Det var et motto for Woody.

Søn: Arlo Guthrie (1947–)

Hans far Charles var landarbejder og lokalpolitiker; hans mor hed Nora Guthrie. Under den store depression i 1931 tog Woody til Pampa i Texas, hvor han i 1933 blev forelsket og giftede sig med Mary Jennings, som var søster til musikeren Matt Jennings. Sammen med ham og Cluster Baker begyndte Woody sin musikalske karriere med gruppenavnet «The Corn Cob Trio».

Woody Guthrie beskrev med “”  fra 1940 sandstormene  i Oklahoma (1935–1937).

Litteratur 
 Woody Guthrie: Bound for Glory : The Hard-Driving, Truth-Telling, Autobiography of America's Great Poet-Folk Singer. Penguin Publishing Group, 1983

Eksterne henvisninger 

 "This Machine kills fascists" – Woody Guthrie 1912-1967. Links til sites, artikler og sange.(Tillæg: "This Machine Kills Fascists", om Guthries guitar) (Modkraft.dk/biblioteket)

 

Sangere fra USA
Mundharpespillere
Mandolinspillere
Guitarister fra USA